Rohkea varasseura
Rohkea varasseura. T. k. 28 p. k:lo 4 aikaan j. pp. tulivat varkaudesta rangaistu raisiolainen salvumiehenpoika August Werner Sjöblom sekä tämän kaupunkilaiset 13 vuotias vahtikonstaapelinpoika August Hemming Lundgren ja 11 vuoden vanha laudankantajanpoika Johan Wilhelm Holander erääseen kauppapuotiin Erikinkadun varrella, ja pyysivät ostaa jotakin pientä tavaraa, mutta kun myyjä poistui tiskin tyköä hakemaan heidän pyytämäänsä tavaraa, täyttivät he jokainen povensa tiskin läheisyydessä olevilla tavaroilla, kuten lompakoilla, rahamasseilla, paperossikoteloilla y. m., noin 40 markan arvosta. Tavarat saatiin heiltä pois, ennen kuin pääsivät ulos puodista, mutta veijarit pääsivät kuitenkin käpälämäkeen. - Seuraavana päivänä sai poliisi heidät toki kiinni.

Mainitut pojat ovat useampia vuosia olleet poliisille suureksi vaivaksi ja heidän elämänsä ohjelma on ollut: yhdestä pahasta toiseen.

[Lähde: Aura 30.1.1890 sivu 2; paikkakunta Turku]

Anonyymi
Rikokset
Aura
1890